《三寿堂诗》
明代·符锡

敦仁寿自致，福备乐由生。仙翁海屋姿，令子甲科名。

贵寿如有期，封章倏来并。颂声满华堂，草木被光荣。

静隐容何脩，善缘还自徵。处身无外慕，泽物本至情。

开轩对松菊，觞咏谐弟兄。瑞凤怀仙署，星轺下玉京。

弭节寿觞举，趋庭莱綵轻。遄归何所迫，王事有期程。

忠孝靡二涂，去矣念兹行。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。